బర్ఖా శుక్లా సింగ్

బర్ఖా శుక్లా సింగ్ ఢిల్లీ రాష్ట్రానికి చెందిన రాజకీయ నాయకురాలు. ఆమె ఢిల్లీ శాసనసభకు ఆర్.కె. పురం శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికైంది.
రాజకీయ జీవితం 
బర్ఖా శుక్లా సింగ్ భారత జాతీయ కాంగ్రెస్ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2003 ఢిల్లీ శాసనసభ ఎన్నికలలో ఆర్.కె. పురం శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అజిత్ సింగ్ పై 5,585 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది. ఆమె 2008 ఢిల్లీ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రాధే శ్యామ్ శర్మపై 9,317 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికైంది.

బర్ఖా సింగ్ 2013 ఢిల్లీ శాసనసభ ఎన్నికలలో ఆర్.కె. పురం శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి 5,585 ఓట్లతో మూడోస్థానంలో నిలిచింది.2013 Election Commission of India  ఆమె ఆ తరువాత కాంగ్రెస్ పార్టీ ఢిల్లీ యూనిట్ మహిళా విభాగం అధ్యక్షురాలిగా నియమితురాలైంది. ఆమె పార్టీ వ్యతిరేక కార్యకలాపాలకు పాల్పడుతున్నారనే ఆరోపణలతో 2017 ఏప్రిల్ 21న కాంగ్రెస్ పార్టీ నుంచి బహిష్కరించారు. బర్ఖా సింగ్ ఏప్రిల్ 22న బిజెపి ఉపాధ్యక్షుడు శ్యామ్ జాజు, క్రీడా మంత్రి విజయ్ గోయెల్ సమక్షంలో భారతీయ జనతా పార్టీలో చేరింది.
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:ఢిల్లీ శాసనసభకు ఎన్నికైన మహిళలు
వర్గం:మహిళా శాసన సభ్యులు